gentaiscool/nusaparagraph_emot huggingface dataset:
Macai' ko engka tau makkedaiki pastini, tapi' aja' lalo ri lagi-lagiangi macai' na ri ingngerrang yaro na akkedaiangki taue. Embaki pancaji motivasi negatif yaro napaue taue, aja' ri sessai aleta nawa-nawai matterru. Engka to pasti na elo'ki makkedai toi yaro tau, puraiki na akkedai. Ada elo' ri pau ko puraki na akkedai taue paling ampuh yanaro matterima kasi'ki. Pasti takkini' yaro taue ko tappa ma terima kasi ribaliangi ada ja'na. De' na matu' tu na engka makkedaiki paineng, jaji koe daripada macai'ki cappuri energita lebbi madeceng ko ribali ada mamello yaro tau makkedaiki. Mariki sabbara maneng, aja' ri malomo macai', sabbara'ki, na engka puangta lawaiki tuo ri linoe, jaji sennangni bawang ko engka tau ja' timunna lokka ri aleta.

Emotion: angry
Macai' mancaji hal biasani bagi taue, macai mulle terjadi nasaba' engka saba'na, tapi engka to na lori macai' de' ri sanna-sannai. Mulle jaji de' biasa hadapi yaro emosita tiba-tibae. Makkoe penyebabnya biasa emosi de' e ri sanna-sannai. Seddi, stres yae paling maega saba'na mulle jamang ato hal lainge. Dua, sindrom pramenstruasi biasa na kennaki siminggu ato dua minggu sebelumta macarepa. Tellu, kurang tinro, yanaro parellu laddeki matinro minimal lima gangkenna aruwa jang seddie wenni. Eppa, de'na perhatikanki taue, wedding jaji pole biccuki ri pakkoe, lettu'ki maloppo sangi elo'ta mani riita. Lima, gangguan bipolar yaro tau na lori tiba-tiba berubah. Enneng, idi' taue de' na mulle makkeda teama ko engka tau suroi ato millau tulung. Pitu, mulle jaji idi' tau sangi' elo' mancaji matoro'i tau lainge, kurangi laloki. 

Emotion: angry
Mila lokka rekreasi ri Pinrang sibawa guru na silo-silongna seddi angkatan. Akkero mappakei bus loppo malae tellu pulo tau seddie bus. Alena masseddi sibawa silong seddi kelasna. Pinrang liwe' belana pole ri Pangkep, malai wettu pata jang gangkenna lettu keromai. Mammulai tette lima ri arawenge, lettui keromai tette asera ri wennie. Engka hal paling mappakaciddi, yaro maega siseng silongna tallua, padahal mello mua naita denre yaro tappana silonga, na manremi sibawa karoppo na golla-golla ri bus e. Mabbage-bageni Mila kantong lotong untuk onrong lua sibawa wae kaca-kaca, maga na alena cedde toni nasedding tallua na angkalinga silongna cakkoa. Ja'pa na sedding, maciddi i ne' na ammaseang tommi silongna mabok mangngoto mabela.

Emotion: disgusted
Guru artina ajjamang ri assikolang untuk mabbere ilmu lokka ri anak gurunna. Guru seharusna na papada-pada maneng anak gurunna, tau masagena ato de' gaga. Tapi guru ku issenge de' siseng gaga anara' batena mabbere parenta ri sikolange. Engka seddi ri seddi kelasku tomatoanna tentara, na lainge biasami jamangna tomatoanna. Magana ko engka mappacakka ri sikolae, yaro anak tentarae de' na lokka mappacakka pa' ri attenangi ri yaro gurukku. Na yaro silongku anak tentarae, elo' siseng to maccoe mappecakka, madodongni sangi' ri suro monro ri perpustakaan ma'baca bobbo, tapi de' na ullei massu mappacakka na marota' jaringna. Guru asengna, tapi' de' na mappada guru biasae batena mappaguru.

Emotion: angry
Tomatoa biasa na peppe anakna ko liwa'ni cai'na, mappada tea manre anakna, tea magguru, tea massempajang, na lainge. Parelluki misseng maega ri bagean alena anana' fatal siseng ko nakennai pappeppe, jaji aja' lalo ri peppei anakta, palece bawangni. Babua merupakang bagean tengngana alena taue, babua terhubung sibawa limpa, usus, pankreas, na lainge mulle macerna nanre ko nakennai pappeppe mulle jaji na kennai cedera babua. Lainge ulu, bagean paling penting na sensitif mullei lenynye kesadaranna tau kennae peppe apalagi anana', bahkan paling parahna mullei mate ko nakennai pappeppe. Mappeppe ulu' na anana' mullei nakenna geger otak, nakennai gangguan pakkita, gangguan manynyawa, kejang, tallua, gangkenna pingsang. Ko macai' sisengki pale na elo'ki peppei, bagean ajena na ri peppe pada witi'na, akkoe ku sangi na peppe ka biasa iyya tomatoakku na malessi mua makkokkoe jokka na lari.

Emotion: angry
Mancaji mahasiswa berprestasi, sebenarna malomo mawatang. Khususna ko matanreni semesterta, de' na gaga wettu untuk massappa ato maccoe lomba. Yanaro penting yae na isseng calon mahasiswa e, ko elo' i runtu penghargaan ri akkulianna matu. Pertama, haruski robai carata mappikkiri, aja' ri aseng prestasi akademik bawang ri linoe, engka to ri aseng prestasi non-akademik. Kadua, disiplinki, yae sebenarna paling mawatang. Katellu, rajingki ma' baca bobbo cocok e sibawa jurusanta. Eppa, rajingki makkutana ko mangajara' i dosengta. Lima, maccoe' ki ri asengnge organisasi, ko ri organisasi magguruki ri asengnge mabbicara riolona taue. Terakhir, pertahankangi Ipk ta, ato mello ko ri paenre' i. Ma daftarni matu seleksina, ri kampusta.

Emotion: happy
Abbolang mancaji permasalahanna masyarakat makkokkoe, Maega masyarakat de' na punna bola ri alena, monroi ri kontrakan ato ri kos-kos an e. Monroi kero tania ale-alena, tapi sibawai keluargana. Hargana bolae liwe' sulit, melli tana mawatang to massappa tempat. Bola ato tana mancaji impianna tau tuo ri linoe na maitta-itta monro. Koniro na maega ni ribukka kos-kos ato kontrakan makkokkoe, nasaba' yaro makurang empa doi'na mulle monro kero. Beda hal na sibawa yaro taue, na lebbirang manre kaciceng si esso supaya engka na taro-taro doi'na melli bola. Hargana abbolangeng pasti menre taung-taung, jaji yanaro ko mataro-taroki doi, makessing ladde melli memengni ko genneni. Rennuta ko monroki ri bolata tommi, de' na ri mitau na suro medde punna na.

Emotion: happy
Yaro essoe Mila lisu pole massikola, lokkai ri kandang manu'na cikalingna balingi mappicakka. Nasambei manengi salima'na yaro masolange, Maccoe'ni Mila makkai yaro salima'na, na perhatikan maneng tommi yaro salima' engkae paku tairengna. Magana tappa engka na alle'ja paku taireng akkero ri salima'e, makkedami mapeddi. Cikalingna langsungmi na pesse ajena gangkenna messu maneng darana, elo'i lisu magatti ribolana de' na ullei, pa' bosi kencangi. Pajana bosi lisu ribolana ma keppang-keppang, de' gaga missengi keda purai na toddo paku. Bajapi ri ele'na na akkapeddirang  yaro ajena, pa' wenninna de' na matinro. Ri tiwi'ni lokka ri puskesmas, makkedani bapakna elo'ko ri operasi pa' de' mu mappau-pau. Tau'na nasedding, peddi ajena, na terri toni, teami ri amputasi de'pa na issengi yae wettue prosesna riasenge pa' kata operasi liwe' mappittau. Pas na mattama ri cakkaki mi bawang ajena nappa ri areng pabbura, de'ma ri operasi. 

Emotion: fear
Ri peppei anakta maega ja'na untuk alena mulle macai' na idi' macai' toni lokka rialeta ko purani ri peppe, na akkapeddirang yaro bate peppe'ta ko jokkani riolota keppang. Makkoe carana bawang ko tea maki pineddingi yae duae sebagai tomatoa na yaro anakta de' na runtui efek ja'na pura ri peppe. Parelluki bawang de' ri ewai anakta seppulo gangkenna seppulo lima menit ko macai'ki, masennangki bawang dolo. Nappani paui salana yaro anakta, pannessa memengni salana gangkenna na pahami. Pauang toni alasan ja'na ko najamai paineng yaro salana na ri macai', misalna yaro anakta na poji begadang ko wenni, pauangi ja'na ko sangi begadang taue. Mariki masennang, na de' ri macai', sayangi anakta na sayangi toi ko macoaki matu'.

Emotion: angry
Takkalupa mancaji abiasanna tau e.  Engka tau biasa nallupai tega na taro kacamatana, padahal engkami ri ulungna na taro tapi' de' na isseng keda tegai monro. Mancaji takkalupa de' na cocok ko elo'ki lokka mabela, biasa maega barang elo' ri tiwi' tapi maega ri allupai. Yanaro parelluki ruki' manengi barang elo' ri tiwi' ko elo'ki lokka, supaya de' gaga ri allupai. Puraka biasa pura manengni ku pari tase' aga-aga elo' ku tiwi' e, na de' ku runtu tega ku taro kacamataku. Mausse' na massappa, nasaba de' ku ulle makkita madeceng ko de' ku mappake kacamata mammotoro'. Lokka ka dolo padecengi pakeku, nappa molli silongku balingka sappai, pas ku mitai ri caramming e, engkai pale ri ulukku. Rennu na ceddeka masiri'.

Emotion: happy
Ri salai pole ri linoe pole tau paling mareppe e ri aleta, liwe' memeng sesse na aleta. Apalagi maega empa elo' ri pacumpakangi anu madecenge. Pada seddi anak SD mate emmakna, de' siseng na isseng aga elo' najama. Padahal sebelumna pura na ajnci emmakna elo' i mancaji doktoro. Tapi purana mate de' sisengna lokka massikola. Iga na elo na pacumpakan yaro matu gelarna nasaba' mateni yaro tau sangi' parengi sumange' na suroi toi mancaji doktoro' apa' maccai. Seddi hal elo' ri paingerrangi yaro anak SD e ato idi' aga laingnge ko teani ma jama-jama nasaba' ri salaini ri tau manakanki. SIbukangi aleta merupakang cara paling mamello ko tea maki mappikkiriki seddi hal maja'. Sappaki kegiatan yaro mulle passalaki mappikiri de' na penting, sumange' ki paineng. 

Emotion: sad
Macai' nasaba' macet mullei naganggu kesehatan mental na fisikta. Untungna engka maega cara mulle rijama na de' ri macai' monro mattajeng ko nakennaki macet, mappada. Seddi, marangkalingaki musik ato podcast tergantung aga ri pojie na masennang pikkiranta monro tajengi lampu merah e warna baruba lokka ri maccembulo. Dua, ebbui aleta nyaman, mappada ri padecengi posisita na sebelumta lisu ato lokka teme memengni nasaba' ko pennoi kantong kemihta tamba macai'ki tajengi macet. Tellu, manynyawaki marilaleng na rileks aleta. Lainge ko oto ri pake mulleki manre cemilan ato talipongi silongta na de' ri matekko mattajeng magapi ri mulle lalo. Ko macai'ki de'gaga untungna.

Emotion: angry
Makkokkoe tau gagal liwe' metto ega, tapi' ko tea maki mancaji sala seddina haruski berubah. Tapi ri asengnge gagal pasti ri alami maneng rri taue, apalagi yaro metto ri asengnge tau engka maneng elo'na, yanaro ko gagalki, pasti engka elo'ta de' na mattuju. Pammulaki, robai maneng yae, pada bateta mappikkiri, beroba bateta massompajang ko ri puangta artina marajingki pennoi agae wajib ri jama sebagai umma'na, mamello ki ri tomatoatta, millauki doangna aja' ri madoraka, na terakhir mamello toi ri rupa taue pada misalna rajinki mareng aga-aga pada passidekka. Berusaha ki beroba, ko purani makkoniro matu ri ita, siaga mello bateta berusaha na de' ri gagal ri atuongetta ri linoe.

Emotion: sad
Siminggu ittana Mila de' na lokka mangngaji ato massikola purana mate indo' na. De' siseng na sannai keda elo'ni ri salai yaro essoe, nasaba naita mui indo'na mannasuangi anre paling na pojina, na magala' tommi naita. Malessi mua na ita makkaresona massu toni pole ri ruma sakit siaga ittana ri rawat. Ri ele'-ele' e, pasti maccoe ri cedde bolana ko elo' i lao massikola, pada to ko lisui. Wettuna yaro ma seraam pute cella lisu pole sikolana tette seddi, engkani sideppe bolana jemputki, makkutanani tegai Mila. Lisuni kero ri bolana, maega na ita tau kero. Kerra ni maloppo molli indo'na, ri saliwengmi tudang, matau' i mattama mitai. Elo'na lokka ri lemme' maega sajingna matteangi lokka, tapi tette' mi lokka. Maja' siseng na sedding jalani esso-essona, de' na ulle mangolli indo'.

Emotion: sad
Kanker usus loppo merupakang tumor ganas ri lalengna usus loppo, pammulana biasa pole ribateta tai beda-beda wettu matterrui. Yae kanker usus loppoe mawatang ri isseng ri mulanna nasaba' makurang spesifi ki gejalana, mappada peddi babua, engka darana tai ta, nalori mawatang massu tai ta ato tattai-taiki, na yamaneng yae lasa biasami ri alami ri sistem pencernaan ta. Tentuna ko elo'i ri isseng makkeda yaro darae ri taitta, parelluki lokka tes ki, nasaba' biasa ko engka cera'na tai ta, mulle laing to saba' na. Yanaro parelluki tes lanjutan, apalagi ko tau lima pulo taung umuru'na ato riase'na parellu sisengi ma tes ko engka cera'na, nasaba' umuru' sikero matanre risikona kennai ri asenge kanker usus loppo. 

Emotion: surprise
Mabbukka ki story ri Instagram tappa engka story tau de' ri issengi ri ita ato yaro taue mitai storyta, padahal de' risedding engka maccoeki yaro akunge ato yaro taue maccoekiki. Mappikkiri'ni engka tau retas ki akunta ato magai. Mulle jaji saba'na puraki mappake aplikasi untuk edit poto na videota, nappaki hubungkangi sibawa akun Instagramta. Parelluki bawang hapuski aksesna yaro aplikasi purae ri pake. Ri cek ni Instagramta ri bageanna profil. Hapus manengi yaro akses lokka ri aplikasi lainge na stop ki aksesna. Makurangni tu matu' tau maccoeki ki na ri accoekie. Apalagi ko idi' tau elo'e lebbi aman akunta, pasangki yaro konci akun Instagram, jaji yamiro tau maccoeki ki mulle mitai akunta na storyta, de' na ulle mitai ko de' ri arengi akses. Mariki jagai akunta, na de' na accoeki ki tau de' e ri issengi.

Emotion: fear
Takkalupa konci motoro' masalah loppona Ida. Ko ele'-ele' i lokka, magatti mu na runtu. Tapi ko elo' ni taue lisu pole massikola sidodongi ni sappai gangkenna na runtu. Biasa na taroi ri kantongna, pura to ri tase' na ri runtu ko ri balingngi sappai. Pura seddi wettu lokkai buka bersama sibawa silong-silongna ri kotae, pas na elo' lisu nallupai keda kegai na passedde koncina, ternyata nallupai malai ri motoro'na. Decengna ma yaro wettue uleng rumallai, jaji de' ma gaga tau lariangi mabela. Lisuna, leppangi ro Yotta melli minumang, pas na pura na waja langsungi massu, nallupai si koncina ri kasir e. Terpaksa mattama' si malai koncina. Lettuna ri bolana, na ingngerrang ni, nakko yaro takkalupa-lupa na, padami biasa. De' pa na paja sangi lupai kegai na palesso aga-aganna. 

Emotion: happy
Seddi kampong marukka mabbicara engka manu'na lenynye. Esso-essona engka ta'seddi manu'na lenynye, na yaro apo manu' elo'e napake. Maitta kero leccei ri kampong laing makkeda engka manu'na lenynye. Na jaga-jagani yaro kampong mabelae jakke leccei yaro tallolang manu'e lokka ri kampongna. Engka tongengni yaro tallolange kero ri runtu' ri kampong lainge. Cedde'i ri panrasai ri seddi kampong. Ri isseng sisengni yaro wettue keda iga tau tallolang manu'. Yaro pale anana' SMP, engka ri laleng kampong na engka saliweng kampong, eppai yamaneng yaro massilong. Nabalu'i manu'na sibawa tomatoa, masempo siseng nabalukangi manu' kampong na pangae, lima pulo bawang sebbu, padahal masuli' siseng hargana manu' kampong. Bajanna ri paddeppungeng tomatoanna ri kantoro'e, masiri' siseng nasaba' tomatoanna yamaneng yae anana'e tau maega doi'na. Elo'i ri tarungku de' na wedding, nasaba' malolo siseng maneng umuru'na. Ri sambeian mani doi'na yae tau lenynye'e manu'na. 

Emotion: shame
Pura siruntu idola, na pancajiki tamba masumange jalani hidupta ri linoe. Mappunnaiki idola pasti engka to alasanna ri poji ri alena. Pada misalna ri lori mitai Jerome Polin nasaba' alena tau macca matematika, macca bahasa Inggris, macca bahasa Jepang, macca olahraga, na macca to mappake ala' musik. Yalebba ro yamaneng elo' e ri aggurui, ri pancaji idola nasaba' mulle maneng najama yaro de' e ri issengi idi'. Mulaini magguru madeceng to, supaya mancajiki pada alena ato setidakna wedding ki siruntu na de' ri masiri'. Mappunnai idola sebenarna mancaji hal biasa ri linoe, ko siruntu' ki massau to ri sedding nyawae. Apalagi pas ta siruntu', mapotoki. Yanaro pertama siruntu idolaku ri Indonesia, Jerome Polin asengna, siruntu'ka ri toko Menantea na ri cedde sikolakku. Rennuku sedding, nasaba' nabalingka jamai seddi soal pilajarang Matematika ku.

Emotion: happy
Pinedding tau' mulleki nakenna riasenge serangan panik ko pikkiranta sangi'na maja', apalagi ko nappata elo' operasi. Yanaro parellui pasadia mentalta sebelumta operasi untuk jagai kesehatan fisik na kestabilan psikologista. Engka maega cara untuk palenynye'i pappinedding tau'ta sebelumta operasi. Seddi, komunikasiki sibawa tau paling sideppe'ta keda elo'ki operasi, matu' na arengni dukungan na masennangi nyawata operasi. Dua, komunikasiki sibawa doktoro', pauangi ko matau'ki ri operasi, wedding jaji na arengki matu'  tips ato na jelaskanki prosedur operasi na de' ri matau'. Tellu, sappa'ki informasi tentang operasi lewa' doktoro' tania lewa' internet supaya mannessa manengi sebelumta operasi. Eppa, ubai pikkiranta lokka ri pikkirang positf, pikkiriki keda yae tau operasiki tau ahli jaji aman mua matu' operasita.

Emotion: fear
Abiasang menyontek ko ulangan taue de'pa na mulle lenynye, bahkan lebbi matanrei peluang untuk menyontek makkokkoe. Pada ri pabbalu'e, engka papan ri balu' untuk ruki contekan, mulle ri ita ko ri sentere'i, na engka to kertas contekan mappada folio mabiccu ri balu'. Anana' seharusna magguru anu deceng pole ri tomatoanna, tapi' ko tomatoanna de' na arengi jerra anakna ko menyontek ato na cairi, na lagi-lagiangni yae abiasang ja'na anakta. Peran tomatoa koe parellu siseng, parengi anakta aggurung keda menyontek liwe' ja'na, aja' ri passa eggangi runtu' nilai matanre, pauangi ko jujur lebbi penting, na riarengi kepercayaan diri untuk teppe ri aggurung na issenge. Ure'na yae korupsi pole ri abiasang menyontek, elo' mancaji agai masa depanna linoe ko maega tau menyontek. Mariki pajai ri generasita menyontek.

Emotion: shame
Salah seddi ujiang ko elo'ki mattama ma kuliah, ri asengni ujian SBMPTN. Yae tes e, ri waja'. Biasa maega tau mendaftar nakko de' na lulus SNMPTN. SNMPTN tosi, tes mappake nilai rapor, biasa ri websiteki na pattamakan guruta ri assikolae. Nasaba' mawatang  to lulus SNMPTN yaro siswa de' e na lulus, malani ujian SBMPTN. Tes SBMPTN haruski ma jama soal engka ri aseng soshum na saintek. Siningna elo' e lintas jurusan wedding maccoe' yae ri aseng tes SBMPTN. Ko luluski biasa tes SBMPTN liwe' sisengni rennuta, nasaba' ko de' ri lulus haruski maccoe tes mandiri, na masuli' UKT na. Ri SBMPTN ma jamaki soal ale-aleta, jaji koniro ri ita, siaga mello' na bateta magguru sebelumta tes. 

Emotion: happy
Pappinedding tau' na cemas mallebbi engka ri onrong ato ri situasi asing na ebbu'ni penderitana panik, terperangkap, de' na berdaya, na masiri' riasengni agoraphobia. Biasana yae agoraphobia munculki lokka ri penderitana ko engka na lokkai ato engkai ri onrong maegae tau. Gejala utamana agoraphobia mappada matau' na cemas tiap yaro tau nakennae na pikkiriki, na alami, ato engkai ri onrong asing ato kondisi tertentu mappada engka saliweng bola ale-alena, engkai ri onrong maloang na tabbuka mappada area parkir, taman, ato mall. Mulle to ko engkai ri ruang tattutup mappada bioskop ato lift, na mulle to engkai ri tengnga-tengngana taue pada ko lokkai antri. Biasa to ko lokkai mappake transportasi umum mappada bus ato kereta api, matau' sisengi engka ri onrong asing. Yae tentuna liwa' na pengaruhina kualitas tuona penderitana. Bisa jadi yae matau'ni lokka massikola ato ma'jama, na sangi'na bergantung sibawa tau lainge. 

Emotion: fear
Ri laleng Sulawesi engka dua jenis bau sangi'na ri isseng, engka riaseng bau keppang na engka to riaseng masebbung. Makeppang lokka maneng ri batang kale kecuali alepa', ko masebbung lokka rialepa'na taue makebbong. Maega tau makkeda aja' mu minung ko purako manre pao keccci, nasaba' mulleki nakenna riasenge masebbung alepa'ta. Mateppe de' mateppe, mulle memeng yae tongeng riasenge, nasaba' yaro tau napojie manre kecci paling maega kemungkinan untuk masebbung. Masebbungi biasa taue manna mabelai tudang yaro taue mulle to naimmau keda engka mabbau masebbung na yaro tau masebbunge de' na issengi alena, nasaba' tau laingmi mulle immaui bau sebbungna. Masiri'ki memeng ko masebbungki, apalagi ko mappuse' cedde'mi, yanae parellu toi mappake tawasa' na de' ri masebbung.

Emotion: shame
Mariati liwe' herangna sibawa poro anakna, nalori engka na ewangi, tapi' de' na engka mette yaro poro anakna. Alena tona tau mataru-taru, ne' de' memeng gaga na angkalinga yaro wettue pas na nasuro anakna malangi katoang, alena mi macai nasedding. Biasana ko idi' tau mataru-taru engka mua ri angkalinga taccedde, tapi de' na ri angkalinga decengi. Na yaro anakna de' gaga napau, keda teama ato tajengi ku alangki. Makkedami bawang, magasikko tu mu tea mennu, macai'ko ri iyya, musuroka medde pole ri bolamu, ato magako, batena sedding ku padecengi aleku, na de' tomma mu paja macai'. Yaro anakna monroi sennang na terri bawang, de' ri isseng keda magai na macai', pa de' to na mappau-pau.

Emotion: angry
Hadia paling mamello kuruntu si pungekku tau, na tania topa ri esso ulang taungku, yanaro beasiswa lokka S2 ri saliweng negeri. Parelluki pada magguru deceng, maccoe lomba, maccoe organisasi, na mamello to lokka ri dosengta. Wettu ku ri wisuda ri ollikka menre, na pas ri teppu asengku takkini'ka makkeda ri arengka beasiswa pole ri kampusku untuk massikola si paineng. Anu de' metto kusadia, de' ku sanna-sannai keda elo'ka pale runtu hadia. Ternyata yaro pa' maccaka, mamello ka, na maega to prestasiku. Jaji ko idi' maneng elo' maccoeri jokkaku, maccoeri toi bateku magguru si pungekku mancaji mahasiswa. De' gaga salana magguru tongeng, engka matu ri esso runtu'ki anu de' ri sanna-sannai.

Emotion: surprise
Ri ugi ato mangkasara', sebelumna taue botting. Yaro urane haruspi tiwi' doi' paenre lokka ri bolana makkunraie. Makkokkoe pede' matanreni doi' paenre'na, maga naulle engka makkoe nasaba' mancaji ada' na tau ri Sulawesi. Urane biasa biayai manengi balancana makkunraie sebelumna botting. Jaji yaro urane haruspa maega doi' na ko elo' i botting, engka doi' balana untuk makkunrai engka to untuk ri bolana. Ri cedde-cedde e, engkana lima pulo juta na paenre cedde bolaku, na yaro makkunraie temme pole mi ri SMA, magani ko sarjanai pasti masui' to paenre na, lebbi-lebbi ko keluarga karaeng. Buttina cintana yaro ruane ko elo' i na bottingi makkunrai na cinnaie yaro maega taro-tarona.

Emotion: happy
Maega tau lebbi na pilei mattelleng mapai' daripada mabbicara tongengi na hadapi pasanganna yaro makebbonge timungna. Malessi pekkogaki bertahan de' ri mulle tahangi kebbongna, makkoe cara parellu rijama bijaksana na de' na tersindir masiri' pasangatta. Seddi, jujurki sibawa pasangatta, nasaba' bau timu adalah masalah sensitif, na de' yamaneng taue mulle tarimai ko makebbong timungna, aja' ri taroi yae ri aleta gangketta teani si immau, na lainge. Dua, sappai pemicuna, misalna masagalai minung wae pute mulle mancaji saba'na ato yaro pasangatta napoji manre anre matedde'e baunna. Tellu, mabbicaraki hati-hati nasaba' yae masalah sensitif, meskipun tau de' na malomo macai', perhatikang laloi kata-kata pole ri timutta. Terakhir, olli'i lokka paressa timungna, mulle jaji na issengni alena tapi' masiri'i jaji de' na engka lokka, padahal yae langkah paling mamello siruntu' sibawa ahlina.

Emotion: shame
Risiko taue mappake baju mappada tau lainge, semakin maega peluangna. Tanrena tingkat mangelli baju online, mancajini baju ri produksi ri seddi daerah mulle luttu lokka riyamaneng daerah engkae ri Indonesia. Yanaro de'ma ri parellu heran eggang ko mappada bajunna tau lainge sibawa bajutta. Nasaba' ri isseng keda seddi toko pasti maega na ebbu baju ta' seddie desain. Artina mulle jaji seddi rupanna baju engka 1000 mappadana ri Indonesia. Yaro tokoe, mulle rugi ko makurang stock ri pasa'na. Baju paling maega kembaranna biasa yaro baju maegae viral. Mappada yae biasa jaket napake Dylan ri pellengna, maega si anak muda melli yaro sibawa pasanganna. De' na maitta siruntu' manengni yaro tau mappadae bajunna. Hal biasa mua, ne' masiri' toi sedding ko engka padanna bajutta.

Emotion: shame
Sekitara taung 2008, matei emmakna la Tika. De' siseng na sannai keda madodong emmakna yaro wettue, nasaba' ri suromi molli amurena ko laloi lokka massikola. Sebenarna emmakna maittani malasa poso, kasiagani mabbissa dara. Maittani monro ri ruma sakit monro, tapi tiba-tibai mamello na sedding jaji millaui lisu. Ternyata elo' i na pake wettu-wettu ri tuona sibawa anakna Tika yaro nappae menre SMP kelas seddi. Madodong sisengni yaro wettue, ne' magala' e mi na pessu pole ri alena, mannasui aga untuk na anre anakna. Iga sangka lisuna Tika pole massikola engka amurena jemputki, mabbici-bici ri guruna keda matei emmakna la Tika, ternyata na angkalingai. Mappamulani kerra gangkenna bolana, de' siseng na sannai keda risalaini, nasaba' malessi mua denre ele'na naita.

Emotion: sad
Mila sibawa Mesyi maccikali na massilong. Esso-essona sibawa jokka lokka mangngaji na lokka massikola, sikelaski na singumuru' toi. Matei emmakna Mila ri wettunna kelasa' dua SD, nappa engkani poro emmakna ri wettunna kelasa' tellu. Mesyi mancaji silongna sangi' engka lokka silongangi matinro ko wenni, balingi aga sessai bajunna, sibawa ma'jama tugas. Narapi' kelasa' eppa, bapakna Mesyi mate, akkoniro mulanna Mila de' na siruntu Mesyi. Ternyata Mesyi haruski lisu ri kamponge, pa de'ni bapakna massappakangi doi' ko monro empi ri onrong mappadae na onroi Mila. Peddi siseng atingna Mila manna ranking seddi ri assikolangna ri wettunna pambagean raport, pa' yanaro esso terakhirna mulle lokka massikola sibawa Mesyi.

Emotion: sad
Wettunna lokka Mariana ri bolana amurena yaro mate, engka nenek-nenek naita mattette tange tapi' degaga bukkakangi. Jaji alena lokkai nabaling bukkai, menreni akkero ri addenenge. Natimpa'ni yaro tange'e, na langsung lenynye yaro nenek-nenek e. Rimulanna na asengmi toana elo' lokka melayat, ternyata anu de' riitai ri tau laingnge. Langsungni kereng bulu-bulunna yamaneng akkero. Takkini na pas na lenynye yaro nenek e. Maega tu sebenarna tau lokka melayat, ma jilbab, na yaro pada pakena tau elo' lokkae melayat ato mita tau mate, jaji na asengmi toana. Langsung mani lokka minung wae tellu teggo, padecengi pakkasia'na. Pa' alena denre lokka timpakangi tange', sinnangi yaro tau ri laleng bolae, de' na angkalingai.

Emotion: surprise
Untu' mancaji mahasiswa malae jurusan Administrasi Bisnis Internasional, engkapa telu tes ri lulusi dolo. Pertama haruski lulus ri seddina yae tellue pada tes PMDK, UMPN, na ujian Mandiri. Purana yaro harus sikki tes Bahasa Inggris, ri tes bahasa Inggris engka tellu doseng wawancaraki. Katelluna engka si ri aseng tes wawancara UKT. Haruski makkamaja purata yaro. Siningna yae tellu tes e, de' wedding ri wakili, haruski idi lokka. Setelana ri lulusi maneng yae tellue mancaji ni mahasiswa Administrasi Bisnis Internasional. Rennuta ko luluski tes PMDK, nappa luluski si tes bahasa Inggris, na ri tes wawancara ri runtu UKT paling masempoe ato weddingki runtu beasiswa, magguru mani elo ri nawa-nawai.

Emotion: happy
Ko ri pannesakanni yaro pasienge keda elo'i ri operasi, tentuna tania keputusan malomo, na tania to keputusan mappakarennu. Ri kerre alena taue pasti mapeddi sebelumna na purana ri operasi. Tania bawang yaro, efek samping purana operasi mulle jaji engka matu'. Operasi tau malasa beda memeng, mappada tau mawatang messu wae temena haruspi ri keteter, ri pasangiki selang, jaji ko lokkaki engkapa kantong taddoleng-doleng ri katenni. Masiri'i pasti yae ko tau sangi' engka elo' na lokkai. Bahkan engka tau na lebbirang mate bawang daripada ri operasi, engka nasaba matau'i ri peddi pura na sebelumna ri operasi, na maega to matau'i mangkalingai ongkoso'na operasi yaro liwa'e suli'na. Mapedding memeng atingta ko malasani' na de' gaga doi'ta mulle ripake biayai aleta operasi. Ko makkokie parelluki pasadia asuransi BPJS.

Emotion: fear
Generasi makkokkoe ri tuntut untuk mebbu jamang ale-aleta yaro mancaji pa wirausaha. Mawatang siseng massappa jama-jamang makkokkoe, jaji mebbuki jamang untuk aleta na wedding to idi' mabbukka lowongan untuk tau laingnge. Wedding toi idi' ma' jama ri onrong laingnge, na taue jamakki ri onrongta. Yae mancaji to solusi ko puraki ri PHK ato sebelumnta ri PHK harusni mappunnai dua jamang, supaya engka solusina ko matoani ato pensiunki engka passappa' ta. Liwe' sessa ta ko ri PHK ki, mawatang siseng mappammula sappa jamang. Mapeddi atitta ri pa paja pole ma' jama ri bosta. Jaji ko tea maki seddingngi de' siseng gaga ri jama, melloki mebbu bisnis baru. Aga yaro sedih, de' ri parellu sedih ko maccaki ma usaha.

Emotion: sad
Ricaikiki sibawa tomatotatta tania hal mappakarennu. Meskipun macai' sisengki ri laleng atingta, tapi' de' gaga kuasata untuk bali tomatoatta. Apalagi ko tongeng siseng salaki, mannessa haruski tarimai aga pura ri jama sala. Makkoe bawang parellu ri jama ko ricaikiki, seddi haruski masennang, aja' ri mette lorangi dolo' tomatoatta pau manengi aga elo' napaue, semakin engka ri pau tomatoatta tamba macai', na tania topa wettu mello yaro untuk belai aleta. Dua, millauki addampengngeng, ko pajani macai' tomatoatta millauni addampengngeng, meski de' na bati-batiki parelluki paui ko salaki. Tellu, sappaki onrong masennang, mulle ri onroi pikkiriki salata na de' to ri maccoe emosi. Eppa, pauangi tomatoatta tentang hal sala purae rijama ato hal de' e ri sala na asengni idi' sala, jelaskangi na riarengi butti ko yaro maneng tania salata. 

Emotion: fear
Mappapeddi ati sedding ko de'gaga doi'ta. Bolaku tettong ri tanana amureku, monrona kero seppulo dua taung. Nappa de' risanna-sanna makallaing-laing ni sedding monro kero, nalori malasa bapakku, na mappada sedding ko elo'ki nasuro medde amureku. Biasana bapakku mapparaka manu' potongi kero, de' na maitta na tambai amureku kandangna, jaji bolaku tettong ri tengnga, alau' maniang manorang penno kandang manu. Amureku maccoe' toni mapparaka manu' akkkero, de' na maitta maega manu' sangi' mate, jaji sangi' mines hasilta ri seddie apparakang. Kasiagai bapakku runtu' doi 100.000 siuleng, de' siseng nagenne ri balanca. Mammulani na balu' sapinna elo' sappa tempat, pa' napajaini ma'jama ri kandange. Lecce' bolani akkero, engka sajingna makkeda decengnama mulecce pa' elo'ki tu na suro medde yaro sessurengta (amureku punnae kandang). Ceddeki monro ri lalenge, decengna engka tau ma'balu sempo tanana cedde bolae, jaji koniro monro makkokkoe, aman toni pole ri asenge bau tai manu'.

Emotion: sad
Wettunna Mila majjama ri Ujung Pandang, esso-essona lokka mala nanre ri bolana bos na sibawa silongna yaro maccae mammotoro. Tette seppulo dua pasti lokkani. Mattama'ni ri uleng rumalla, tette lima pi na lokka ri bolana bosna mala pappabuka na anreang. Tentuna ko uleng rumalla elo'ki tu melli baju baru elo' ripake malleppe. Akkero sijancini sibawa silongna elo'mi ma bentor lokka ko arawengni melli baju baru. Tappa yaro silongna lokka rioloi sibawa silongna lainge lokka melli baju baru na de' napau-pauangi Mila. Lisupi  pole  melli nappa na issengi Mila, keda ri salai ri silongna. Cai'pa na sedding, pada ko elo' napajai majjama. Sebenarna macca mui mammotoro', tapi' ko ri kotae matau' i, pa' maega siseng motoro'. 

Emotion: angry
Yamaneng tau tuo rilinoe, amatengeng mancaji seddi pengalaman de' naulle lawai. Ko elo'ni taue mate, no'i yaro riasenge fungsi rilalengna alena, sarafna, arona, otot, anynyawangna, na yaro pembuluh darahna. Yae no' i mulle jaji cinampe' na pake wettu, mulle to bertahapki ma minggu-minggu gangkenna ma puleng-puleng. Nasaba' yaro bedai pattanda na ciri-cirina tiap tau elo'e mate. Mappada yaro riasenge puang Tasa' wettunna elo' mate, madodongi nyawana, madodong topa manre sebelumna nasaba' tau elo' massambe isi tapi' de' ri lorangi ri doktoro'e, pa' engka lasana lainge. Monroi si uleng madodong ri bolana anakna, makojo, na leu' mani matterru, masagala tattimpa matanna. Mateni akkero angkenna engka sessurengna yaro natajenge lokka cellengi.

Emotion: fear
Mila monro ribolana sibawa bapakna yaro seddie esso, nasaba' emmakna lokkai ri kampongna. De' ri paccoe'i Mila nasaba' massikolai. Akkero nappai mattama kelasa tellu ri SD, haruski mannasu nanre ko lisui pole massikola. Naisseng keda pemanasna engka error na cedde, nalori de'pa na matasa' nanrena, tacceppa ni yaro pemanasna ato rice cooker. Tappa na jampe'i sinru manre yaro rice cookerna, jaji matasa'i nanrena nappa ceppa, padahal de' siseng na ulle ceppa otomatis yaro rice cookerna nasaba' engka jampe'i. Maittai kero na tajeng mannasu nanre ri arawenge, matinroi ri kamara'na. Engka na immau mamelu, laripa gatti lokka mitai nanrena. Mangu' yaro nanrena wiring mariawae, na sanru'i gatti menre lokka ri assanrukenge, nappa na remme yaro rice cookerna. Tea siseng medde yaro dekke nanre, manna mappakei sinru. Manreni yaro wennie sibawa bapakna, nappa lokkai matinro magatti, pa' elo'i moto bissai rice cookerna sebelumna lisu emmakna ri ele'e. Moto'i ri tette tellu doro'i yaro rice cookerna. Magana tappa engkai emmakna mita-itai, na isseng siseng keda mangu'i rice cookerna. Matau' siseng Mila ri cairi, ne' de'ma na macai' emmakna, nasaba' na isseng keda error yaro rice cookerna, de' naisseng keda na jampe' sinru' Mila wettunna mannasu nanre. 

Emotion: fear
Saking egana makkokkoe fenomena tomatoa ri abbeang ri anakna, risalai ri anakna, ato engka mua anakna tapi' yaro tomatoanna na taroi akkero riasenge panti jompo, mappapeddi ati ko ri itai kasi'. Maega tona tau giat parengi taue parenta untuk botting, ko teami matoa ale-alena pa' maja' siseng ko engka ri ita lato'-lato' na nenek-nenek ale-alena jokka ri lalenge massappa doi' na matoa sisengni umuru'na. Liwa' iyya setujuku ko engka tau botting, pa' yamaneng tau rilinoe riciptakan untuk mallakkai na mabbaine. Tapi' de' siseng ku setuju riasenge tau botting nasaba' matau'i ale-alena matoa, apalagi engka mua anakna. Meski makkero yaro anana'e, haruski missengi pekkoga tau'na tomatoatta ale-alena monro ko matoai na tania idi' parakai, matei matu na de' ri itai.

Emotion: fear
Mila sangi' matau'na makkutana ko makkutanai dosenna ri kelas e, iga engka pakkutana na. Yaro wettue na beranikan makkutana ri organisasina, padahal makecce ladde ni jaringna. Tiap elo'i makkutana naparessa dolo' madeceng pakkutanana, cocok mua ro, de'ma na salah, ato de'ma matu ri cawa-cawai ri silongna. Pas na makkutana yaro, na akka'ni jaringna, pada sedding ko makkita maneng taue ri alena pa' haruspi menre ri panggunge, barani siseng yaro wettue. Menre'ni napau pakkutana na, mello mua massu pole ri timungna, pas na pura makkutana, mello sisengni nasedding no' ato siruntu taue, langsung menre ulungna ko jokkai. Maggurui yaro wettue pekkoga betena paui ko engka elo' na akkutanang, magguru de' na mancaji tau masennang, mabbicara ko engka ri laleng atingna na akkutanang. Matau' i, tapi berhasil mui tanpa masiri' paui pertanyaanna sibawa runtu jawaban.

Emotion: fear
Sosial media mancaji sala seddi sarana mulleki naccoeri tau laing. Khususna sosial media mappada Instagram, Facebook, ato Twitter maega tau de' ri issengi maccoeki akunta, matau'ki sedding magai ro na accoekiki, mello mua ato ja' elo' na tiwi'. Maega sebenarna alasanna yaro akun asing maccoeki akunta. Ri sosial mediata, mappakeki identitas makalaing-laing jaji na asengni yaro tau na isseng mua na accoeki. Wedding to saba'na pa' elo'i massappa riasenge silong, na idi' mancajini sala seddina tau na accoeri. Postingan yaro engkae ri sosial mediata, sesuai sibawa aga napojie yaro taue. Engka to nasaba' yaro punnana akun ri retaski, jaji yaro pa' retasna sambarang na accoeki. Apalagi ko na accoeki ki ri sosial mediata na elo'i massappa silong, berarti alasanna elo' toi ri accoeki parineng.

Emotion: fear
Ko elo' ki runtu SIM, harus paki maccoe ri ujiang tes mammotoro' ato mangoto. Sebelumta lokka ujiang, haruski tiwi' berkas-berkasta dolo. Ri tes psikologi ki dolo', nappa ri tes pakkita, tes soal rambu-rambu lalu lintas. Terakhir tesna mappalarini motoro' ato oto, ko luluski yae tes na runtu' ni SIM. Rennu siseng tau e ko engka na SIM na, wedding ni lokka mammotoro ato mangngoto mabela na alena mancaji pappalari. Nakko de' gaga SIM ta, maesa' ki na tilang polisie. Jaji embaki mebbu SIM untuk parelluta, tes na malomo mawatang, tapi haruski lulus ko elo' ki runtu SIM. Engka SIM ta, aman pole tilang, na ri patoi topa negarata. Ujiang SIM de' tomma na maega ri waja'.

Emotion: happy
Bully ato bullying merupakang segala bentukna penindasan ato kekerasan na jamae dengan sengaja seddie tau ato maegai sibawa silongna yaro malessie ato masagenae na tau lainge, tujuangna liwe' ja' yaro peddiki atingna ato fisikna taue matterru. Maega rupanna bullying terjadi ri masyarakat, ri assikolang, na onrong lainge. Seddi kontak fisik langsung, yaro mappeppe, massorong, mokko, jambak, koncingi taue ri seddi ruangan, makkabetti, na macakar, bahkan na solangi agaganna taue. Dua riaseng kontak verbal langsung, pada mappakasiri', na rendahkan taue, memaki, na sebarkangi gosip. Lainge engka na bie' taue, na ancam, manipulasi, na engka to mappake internet yaro riasengni cyber bullying. Bahkan bully paling mappakatau' yanaro pelecehan seksual.

Emotion: fear
Macet mancani tradisi liburan na wettu Sabtu na Ahad, maegana tau mudik na elo' lisu ri kampongna. Macet kadang mebbu emosi, stres, mapella, boros solar, na biaya. Apalagi ko yaro macetna malai wettu ma jang ato mulle si esso, cai'ki ri munrina, termasuk macai' lokka ri tau ri munrita sangi'e mappauni klakson. Macai' tongengki ha, tapi' ko macai'ki de' na paja macet. Macai' de' na mulle palancara'i lalenge. Kadang ko macai'ki mebbu mi masalah baru. Memeng macai' ri parellui ri maega kondisi,  ne' akkoe de'ma ri parellui apalagi macet nasaba' maega metto kendaraan. Sebaikna ri hindari yaro riasenge macai' ri wettu macet. Saba' ko macai'ki ri sessei aleta matu na kadang engka tau mapeddi ating. Mariki sabbara' tajengi gangketta mulle lalo ko de'ma ri situasi darurat. 

Emotion: angry
Mappake baju mappada tau lainge, makkokkoe de'na ri takkini eggang. Apalagi yaro baju ri ellie, taniama baju limited edition yaro terbatas e na ebbu punnana, mappada seddi ato duami baju kaciceng mebbu. Beda siseng ko baju sangi' ri ellie ri toko online na offline mulle jaji seddi baju, seddi warna, na seddi ukkurang mebbui  lebbi 100 lampa ato lebbipa na yaro. Makkoe mani bawang parellu rijama ko de' ri sannai mappada bajutta tau lainge. Seddi, palenynyei yaro pikkirang ja'ta, nasaba' yaro pasti taue masiri' tommi. Dua, daripada macai'ki lebbi mello ko ri arengi pujian yaro tau mappadae bajutta. Tellu, pajaji yaro kenangan mappakarennu mulleki ma'foto sibawa yaro tau ri ewae mappada pakeanta. Eppa, mulle maega tau lokka komporiki keda lebbi mello yaro bajue ri tau mappadae bajutta, lebbi mello ko masennangni ato riareng toi pujian yaro tau makkedaiki na tau mappake baju mappada baju ri pake. Jaji masennang manengi taue na marennu mua lokka-lokka, meski engka hal de' na sannai.

Emotion: shame
Massppa jurusan mamello, mawatang malomo. Seddimi kuncina ko elo'ki ri tarima ri jurusan ri elokie, aggurui manengngi matongeng. Misalna, elo' ki mancaji doktoro, haruski macca IPA, ko elo' ki jurusan Akuntansi haruski macca IPS. Tapi' de' na berlaku untuk yaro taue elo' massala ri jurusan purae na aggurui. Misalna, jurusan Administrasi Bisnis Internasional elo' e na tuju Mila, weddingma mendaftar segala macangna jurusan, manna poleki ri jurusan IPA. Yanaro, wettunna lulus Mila ri yaro jurusan na aseng e maggurui matu akuntasi, matematika, komputer, khususna bahasa Inggris, liwe' rennungnna. Dua mi mata pelajaran liwe' na lori, tapi de' na yakin malomo matu sappa jamang. Jaji malai jurusan engkae unsur bisnis na administrasina. 

Emotion: happy
Mala doi' ri dompe'na tomatoae pa' de' naitaki mulle memengki na caiki, pa' mappadani tallolange. Mila tau pangngaji, sangi' tiwi'na doi' lokka mangngaji pa' mabbalu'-balu'i yaro guru mangngajinna. Tette seddi mangngujuni lokka mangngaji jokka ato massapeda ko massapeda manengi silongna. Millauni doi' ri tomatoanna untuk lokka mangngaji, tapi' de' na angkalingai pa' matinroi. Lokka ni mala doi', pa' biasa mui ri suro mala akkero ko elo'i lokka mangngaji. Lisuna pole mangngaji engkani bapakna monro tudang ri lego-legona, matau' sisengi menre ribolana. Riolli'ni menre mangngaribina, langsungi ri peppe jaringna pa' de' na mappau-pau mala doi' na de' to ri suroi mala doi'. Tau'na sedding malasi paineng doi', lebbi mello ko de' na mabbalanca lokka mangngaji supaya de' ri peppei.

Emotion: fear
Menurut survei maega ruane stres daripada makkunrai. Apalagi ri asengnge cinta, maega tau ri tolak ri tau ri pojinna na lokkai na gattung alena. Tragedi gattung ale, mancaji trend yae akhir-akhir e, entah gara-gara generasi millennial, malemma mentalna ato sama' mettoi. Setiap mabbukkaki berita, pasti engka ta seddi tau stress na minung racung gara-gara tau ri pojinnna. Maega to tau lokka ma selingkuh tanpa rasa siri'. Pada yaro lakkainna Norma ma selingkui sibawa emmakna, liwe' peddi atingna ri emmakna na ri lakkainna. De' siseng na sanna kasi keda mappigau' salah yaro dua tau na pojie, yaro apo emmakna tau manakangi. Nappa malolo empa umuru' bottingna, na mancaji ni tau paling makasi-asi ri Indonesia.

Emotion: sad
Setiap hubungan tentuna engka cobaan ato masalahna masing-masing. Apalagi rilaleng maccewe' engka pasti masalah mappapeddi ating. Salah seddi masalah rilaleng maccewe' yaro ruane sangi' millauna foto ato video sexy lokka ri cewekna, na matu' ko putusni elo'i na balu' ato na sebar lokka ri sosial media. Masalah laingna engka to tau sangi' millau doi' lokka ri pasanganna, na akkeda-kedai, ato na peppei ko de' ri arengi. Makkoe carata balingi tau sideppe'ta ko engka alami pacaran de' na sehat. Seddi, aja'na ri makkutana detail eggang sibawa silongta ko tania alena pammula caritai. Dua, salurkangi lokka ri lembaga KPD yaro profesional untuk tangani yae masalae. Tellu, pateppei silongka ko mullei runtu' pasangan lebbi madeceng daripada yae pasangan mapiddarana.

Emotion: fear
Wae mello siseng untuk yamaneng umuru', tania bawang mello untuk aleta tapi mello to untuk bentuk i pribadita. Wae merupakang sala seddi kebutuhan dasarna taue. Ri negara maju wae liwa' pentingna khususna untuk assikolang yaro mappatama'e kurikulum wae ri nasaba' na issengi fungsi na keuntungan pole ri yaro wae. Tau trauma telleng de' naulle passai alena untuk maddeppe sibawa wae. Pada dasarna yaro tau traumae telleng sibawa yaro riasenge wae nasaba' masalah purae na alami yaro trauma telleng. Yamaneng trauma purae telleng mappakatau'-tau', ko elo'ki lokkasi lange. Purani ri ita na ri pinedding pekkoga bateta ri lalengna wae masessa na mawatang manynyawa. Tapi harus toi' missengi keda yae maneng mulle ri cegah na ri antisipasi paineng. 

Emotion: fear
Engka to laingnge cara untuk siruntu idolata ato bias ta. Fanmeeting, siruntu' ki sibawa idolata tapi de' ri mabbicara de' to biasa na makkelong,  maccule game mi. Malomo ma ko elo' ki siruntu mappake fammeeting, makkoe carana. Pertama, sappa' ki informasi maega pada maga na engka, tega lokasina, sibawa siaga harga tiketna.  Kadua, haruski mappile tegaki elo tettong ato tudang nasaba' ko tudangki mabela pole ri panggung na, ko tettong ki makawe' ri ita tapi madodong ki tettong. Tellu, haruski perhatikang siaga dana ta, setiap onrong pasti engka mamello na maja'na tapi ko masuli' pasti mamello. Kalima, haruski melli tiket, aja' ri melli pake calo masuli' biasa batena. Terakhir, ko lokkani fanmeeting haruski patoi aturanna.  Salama' ki siruntu bias ta. 

Emotion: happy
Massilong lewa' online, namulai Mila ri taung 2017. Akkero maega silongna naewa sihubungi esso-wenni. Mabbicarai aggurung, tuo, keluarga, na terkadang tentang amatengeng. Maegani na runtu silong Mila yaro wettue,  bahkan na anggapni mancaji sajingna. Tiap massu'i pole ri grup e, pasti engka sappai.  Yaro ri pakacai'-cai' manengni ri silongna, nappa engka silongna makkeda elo'i Ummi lokka makkuliah ri luar negeri, teppe siseng Mila. Yanaro de' na aktif ri WA maitta yae dua minggu ni, Ica tosi malasa anringna, na Celis maega ajjamang ri kantoro'na apalagi majjamai  sambil makkuliah. Ale-ale na mani de' gaga kesibukanna yaro wettue, sepi mani na sedding essona siuleng. De' na maitta engka paket lettu ri ajjamanna yaro tellue silongna parengi hadiah, engka surat ri lalengna makkeda belle maneng ma yaro, 'salama' ulang tahun, Mila aja' mu teppe eggang ri taue.'

Emotion: surprise
Maega tau engka pengalamanna pura ri peppeng asu, mulle pas na biccu na mulle to malopponi. Yaena mancaji saba'na maega tau matau' lokka ri kero olokolo'e. Selain yaro, abiasangna asu sangi peppeng tau ato kendaraan, mancajini sara lokka ri puangna yaro asue nasaba' mullei na bahayakan asalamakenna olokolo'na. Perilakuna yae asue mulle ri papaja liwe' ri latih, tapi' parellu topa sabbara' pole ri puangna. Ri tau engkae dare'-dare'na engka biasa asu na punnai ri bolana. Yae asue maccoe'ni tega-tega lokka puangna. Mappada yaro asunna wa' Muhe riaseng cambang, tiap lokkai wa' muhe' de' ma na accoeki tapi' monromi ribolana. Koriolli'ni pasti maccoe'i, laing tosi yae cambang ko engka baru naita marukka siseng saddangna, purai na peppeng yaro pa tagih pole we ri koperasi, pa' ternyata purai cedde ri paluluki motoro'. Yanae nasedding asue merasa terancamki pa' yaro taue lokka manu rioloi, olo de'ma aman mui tiap engkai lokka ma tagih.

Emotion: fear
Mulle ri pahami, kecewai pappineddingta ko siruntu'ki tau mappada bajutta. Baju pura ri pile sitengnga mate untuk tampil beda teryata engka padanna. Meski sia-siai usahata, aja'na ri lampiaskan masiri'ta lokka ri tau mappadae bajutta, apalagi lokkaki makkedai. Ko ri benci, mulle jaji nakuraski energita, na mulleki mancaji tau maja' sipa ko maccai'-cai'ki. Tennangni bawang, nasaba' mappada bajutta sibawa tau lainge de'ma na maja' eggang. Apalagi ko tau de' mua ri issengi igatu mai, artina mello bajutta ko engka padanna. Pasaran memeng artina, tapi' arti lainna ko engka padanna bajutta mamello selerata, nasaba' taniami idi bawang ale-aleta mappake baju makkero. Jaji mariki' bawang masennang ko mappada bajutta na marennuki.

Emotion: shame